Βουλιαγμένη, 6-12-2017

**ΠΡΟΣΚΛΗΣΗ ΣΕ ΓΕΝΙΚΗ ΣΥΝΕΛΕΥΣΗ**

Καλούμε τους Γονείς και Κηδεμόνες όλων των τάξεων σε γενική συνέλευση την

**Τετάρτη 13/12/2017 και ώρα 19:00** στο χώρο του σχολείου.

Θέματα ημερησίας διάταξης:

**1.Εκλογή νέου Διοικητικού Συμβουλίου,** μετά τη νόμιμη σύσταση , την κατάθεση του καταστατικού του Συλλόγου Γονέων & Κηδεμόνων στα βιβλία του Πρωτοδικείου Αθηνών και την λήψη ΑΦΜ απαιτείται η εκλογή νέου διοικητικού συμβουλίου του Συλλόγου μας**.**

**Δικαίωμα ψήφου στις εκλογές έχουν μόνο οι γονείς που είναι ταμειακώς εντάξει, δηλαδή έχουν καταβάλει την συνδρομή τους για το σχολικό έτος 2017-2018. Για να πραγματοποιηθούν οι εκλογές χρειάζεται να παρευρεθούν γονείς που αντιπροσωπεύουν το 1/3 των μαθητών του σχολείου μας δηλαδή 58 μαθητές.**

**Υπενθυμίζουμε ότι η ετήσια συνδρομή ανέρχεται στο ποσό των €20.**

**Η παρουσία όλων μας είναι απαραίτητη γιατί σε περίπτωση μη υπάρξεως απαρτίας ο σύλλογος μας δεν θα μπορεί να συμμετέχει στην Ένωση Γονέων όπου συμμετέχουν όλα τα σχολεία του δήμου μας.**

Ενημερώνουμε τους γονείς ότι βάσει του καταστατικού του συλλόγου μας στην γενική συνέλευση δικαίωμα μίας ψήφου έχει κάθε γονέας ανεξάρτητα του αριθμού παιδιών που αντιπροσωπεύει και ότι η εκπροσώπηση γονέα μέσω άλλου μέλους επιτρέπεται κατόπιν έγγραφης νομίμως επικυρωμένης εξουσιοδότησης. Δεν επιτρέπεται η εκπροσώπηση περισσοτέρων του ενός μελών μέσω άλλου μέλους. Σε περίπτωση μη ύπαρξης απαρτίας η ΓΣ και μόνο για το πρώτο θέμα ημερησίας διάταξης θα επαναληφθεί την Δευτέρα 18/12/2017 την ίδια ώρα χωρίς νέα ειδοποίηση .

 **2.Ενημέρωση και λήψη αποφάσεων για περαιτέρω δράσεις**, μετά την συνάντηση, την 1η Νοεμβρίου 2017, με τον Αντιδήμαρχο, κ. Βάση, μελών του Συλλόγου, της Δ/ντριας, του κ. Ζημπλιακίδη και της Προέδρου της Σχολικής Επιτροπής και μετά την από 04-12-2017 επιστολή του Συλλόγου, **σχετικά με τις αθλητικές εγκαταστάσεις του σχολείου** και τις υπόλοιπες εργασίες που πρέπει να γίνουν στο σχολείο μας.

 **3.** **Προγραμματισμός – ιδέες –** για τη συμμετοχή του Συλλόγου στο **Χριστουγεννιάτικο Bazaar του σχολείου**, που θα πραγματοποιηθεί στις **22 Δεκεμβρίου 2017**, στο χώρο του σχολείου.

 **4. Διάφορα θέματα και προτάσεις.**

Με εκτίμηση

για το απερχόμενο Διοικητικό Συμβούλιο του Συλλόγου Γονέων και Κηδεμόνων,

Κατερίνα Λιωνή Μάμαλη Ελένη Μενούνου Πρωτοψάλτη

 Πρόεδρος Γραμματέας